SET ปิดเช้าพุ่งกระฉูด 15 จุด รับปัจจัยบวกหลายด้าน ลุ้นบ่ายทะลุแนวต้าน 1,570!
SET ปิดเช้าพุ่งกระฉูด 15 จุด รับปัจจัยบวกหลายด้าน ลุ้นบ่ายทะลุแนวต้าน 1,570! โดยดัชนีช่วงเช้าปิดที่ระดับ 1,563.73 จุด เพิ่มขึ้น 15.08 จุด หรือ 0.97% มูลค่าการซื้อขาย 2.61 หมื่นล้านบาท
18 ธ.ค. 2562

ผู้สื่อข่าวรายงานว่า ดัชนีช่วงเช้าปิดที่ระดับ 1,563.73 จุด เพิ่มขึ้น 15.08 จุด หรือ 0.97% มูลค่าการซื้อขาย 2.61 หมื่นล้านบาท
10 หุ้นดันดัชนีเช้านี้

ด้าน น.ส.อาภาภรณ์ แสวงพรรค ผู้อำนวยการบริหารฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยเช้านี้ปรับขึ้นสวนทางตลาดหุ้นในภูมิภาคเอเชียที่ส่วนใหญ่ติดลบเล็กน้อย หลังจากที่ผ่อนคลายหลายปัจจัยที่เข้ามากระทบ ทั้งเรื่องการเมืองที่ตลาดฯตอบรับไปแล้ว และไม่ได้มีความเปลี่ยนแปลงเกิดขึ้น ทำให้คลายความกังวลลงระดับหนึ่ง อีกทั้งประธานสภาผู้แทนราษฎรยังอนุญาต ส.ส.ที่ถูกขับออกจากพรรคอนาคตใหม่สามารถเข้าร่วมการประชุมเพื่อพิจารณาตั้งกรรมาธิการแก้ไขเพิ่มเติมรัฐธรรมนูญในวันนี้ได้ ทำให้ช่วยลดแรงกดดันด้านต่าง ๆ
ส่วนในด้านเศรษฐกิจก็ผ่อนคลายความกังวลลง หลังจากล่าสุดสภาอุตสาหกรรมแห่งประเทศไทย (ส.อ.ท.) เปิดเผยผลสำรวจดัชนีความเชื่อมั่นภาคอุตสาหกรรมในเดือน พ.ย.62 ที่ 92.3 ส่งสัญญาณบวกเนื่องจากปรับตัวเพิ่มขึ้นเป็นครั้งแรกในรอบ 6 เดือน
ทั้งนี้ ตลาดฯไม่มีปัจจัยลบใหม่ และราคาหุ้นก็ปรับลงไปมากแล้วในช่วงก่อนหน้านี้ ขณะที่การเจรจาการค้ายังต้องรอทั้งสหรัฐและจีนนำเรื่องเข้าสู่สภา จึงคาดว่าทั้งสองประเทศจะสามารถลงนามข้อตกลงการค้าเฟสแรกได้ในเดือน ม.ค.63 ช่วงสั้นแม้ตลาดฯจะมีรีบาวด์ขึ้นได้บ้าง แต่ก็ยังมีความเสี่ยง ดังนั้นหากดัชนีฯปรับขึ้นมาแถว 1,580 จุดแล้วยืนไม่ได้ก็ควรจะขายออกไปก่อน
สำหรับแนวโน้มการลงทุนในช่วงบ่ายนี้ น.ส.อาภาภรณ์ กล่าวว่า ตลาดฯคงจะยืนในแดนบวกได้ต่อหากไม่มีข่าวลบเข้ามา โดยมีแนวรับ 1,550-1,540 จุด ส่วนแนวต้าน 1,570-1,580 จุด และมีจุดฟิวเตอร์ที่ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

BBL    มูลค่าการซื้อขาย  1,883.30 ล้านบาท ปิดที่  157.00 บาท  เพิ่มขึ้น  1.00 บาท
ADVANC มูลค่าการซื้อขาย  1,206.95 ล้านบาท ปิดที่  216.00 บาท  เพิ่มขึ้น  6.00 บาท
TRUE   มูลค่าการซื้อขาย    895.67 ล้านบาท ปิดที่    4.72 บาท  เพิ่มขึ้น  0.16 บาท
SCC    มูลค่าการซื้อขาย    841.96 ล้านบาท ปิดที่  389.00 บาท  เพิ่มขึ้น 11.00 บาท
BTS    มูลค่าการซื้อขาย    826.38 ล้านบาท ปิดที่   12.80 บาท  ลดลง   0.30 บาท